Hamlet (Fröding)
On kyllä pääni sairas, horjuin kuljen,
 voin tuskin kestää tämän vaivan karmaan,
 ja sisäänpäin käy katse, suuni suljen, –
 no niin:»On Hamlet prinssi hullu varmaan!»

 Niin, Hamlet prinssi hullu on, mut tajuin
 myös leikkivän hän hulluin kanssa näyttää:
 ei murtaa vastusta voi viisaan ajuin,
 siks hulluutta hän aseenansa käyttää.

 Sa viisas arkitapa, jonk’ on summa,
 ett’ tehdään kaikki tavan mukaan juuri,
 kavahda, milloin käytöksessään kumma
 on Hamlet, – tai jää hätään viisaus suuri!